Pécs Élő kövek (az Ars Sacra programon belül)
Programok, jelentkezés
Élő kövek – interaktív idegenvezetések Pécsett, Máriagyűd - kegyhelylátogatás
Templomtúra Pécsett és Máriagyűdön
Ennek az egész napos programnak a keretében két templom vezetett megtekintésére nyílik lehetőség egy rendhagyó, ezúttal nem gyalogos LélekTúra alatt. Szeptember 17-én szombaton délelőtt az Élő Kövek önkénteseinek vezetésével megismerkedünk a pécsi székesegyházzal, majd dél körül saját autókkal, illetve menetrend szerinti autóbusszal átutazunk Siklós-Máriagyűdre.
Élő Kövek a pécsi székesegyházban
2016. szeptember 17. szombat 09.00-11.30
Fedezzük fel együtt a templomainkat! Mit üzen nekünk a templom? Mi rejlik a festmények és domborművek szépsége mögött? Az Élő Kövek interaktív idegenvezetésein ezekre a kérdésekre (is) kaphatunk válaszokat fiatal önkéntesektől, akik a kereszténység üzenetét közvetlen módon, a templomon keresztül szeretnék bemutatni. Az idegenvezetésekre várnak minden érdeklődőt. Egy idegenvezetés kb. 15-20 perc, így a megadott időkereten belül bármikor lehet csatlakozni.
Délután: Máriagyűd
Rosner Zsolt plébános atya bemutatja nekünk a kegytemplomot. (Az átutazás rugalmas lebonyolítása érdekében különösen örülünk annak, ha valaki saját autóval érkezik, és a csoport néhány tagját el tudja szállítani Máriagyűdre és vissza).
Este szintén saját autók és menetrend szerinti autóbusz segítségével érkezünk vissza Pécsre.
Minden, a templomok és a keresztény lelkiség iránt érdeklődőt szeretettel várunk!
Jelentkezési lap itt
Az évente országosan megrendezett Ars Sacra fesztiválhoz a Pécsi Egyházmegye idén is gazdag programsorozattal csatlakozik. Pécsett két nappal az országos rendezvényt megelőzően, 2016. szeptember 15-én kezdődnek a programok.
A fesztivál pécsi vonatkozású programjai itt érhetőek el
LélekTúrák 2016
LélekTúrák - 2015
A csobánkai túra képei
Lélektúrák 2017
Élő követés térképen
Okostelefonos vezetés
Lélektúra a Bakonyban -Szent Benedek követőihez-
Pálosoktól pálosokig - a fatimai jelenések 100. évfordulóján 05. 13.
"Az erdő ösvényei és a lélek útjai" - LélekTúra Dobogókőre
Lélektúrázók írták...
December 10. A Budai hegyekben Jézus társaságában a Jézus Társaságával
2017. 02. 25. Budakeszi - Domonkos Nővérek
November 12 - Lelkigyakorlat az utcán
Október 22. Sajópálfala
Lélektúra az 1Úton zarándoknap keretében